
DR.30.10.2008 25 
 
 
penggulungan Jabatan Perdana Menteri, satu point of order dibuat oleh Yang Berhormat 
Ipoh Timur berlandaskan statement yang dibuat oleh Yang Berhormat Pasir Salak dan pada 
ketika itu jawapan saya ialah “Saya tidak mempunyai fakta kerana saya belum melihat 
Hansard dan tidak meneliti Hansard”. 

Jadi saya berjanji pada hari ini yang saya akan buat ruling pada hari ini di bawah 
Peraturan Mesyuarat 44 dan sebagaimana yang disebut dalam Peraturan Mesyuarat 44, 
terima kasih dua-dua Yang Berhormat Ipoh Timur dan Pasir Salak ada. Yang lain minta 
tolong diam sebagaimana yang tadi Speaker dah bagi tahu. Saya akan buat keputusan, 
keputusan boleh dibuat walaupun bukan hari yang sama, masa yang sama mengikut 
Peraturan Mesyuarat 44(4) – Sesuatu tindakan boleh diambil di bawah Peraturan ini 
walaupun perlakuan yang tidak senonoh, perbuatan menghina atau perbuatan terus tidak 
mengendahkan kuasa Pengerusi telah berlaku semasa dalam Jawatankuasa satu-satu 
Majlis. Makna, masa-masa yang lain.  

Yang Berhormat Pasir Salak pada muka 24 telah membantah berhubung dengan 
dikotomi yang dibangkitkan oleh Yang Berhormat Ipoh Timur. Jadi, saya juga telah 
membaca Hansard, apa yang disebut oleh Yang Berhormat Ipoh Timur sebelum itu, minta 
maaf, saya tukar cermin. Ini yang disebut oleh Yang Berhormat Ipoh Timur pada awal 
perbahasan; “Terima kasih Tuan Yang di-Pertua dan terima kasih Yang Berhormat Menteri. 
Adakah Yang Berhormat Menteri sedar bahawa penjelasan beliau tadi bahawa mengikut 
Perlembagaan kita ada dikotomi di antara bumiputera dengan bukan bumiputera. Sebab itu 
ada beberapa dasar yang bersusulan”. 
■1150 
 “Ini adalah satu pendirian yang silap oleh kerana dalam Perlembagaan kita, tidak 
ada dikotomi antara bumiputera dengan bukan bumiputera. Istilah bumiputera dan non 
bumiputera langsung tidak timbul, tidak wujud dalam Perlembagaan. Artikel 153 sebut 
mengenai kedudukan khas orang Melayu dan juga bumiputera Sabah, Sarawak. Tidak ada 
sebut bumiputera dan non bumiputera.”  

 Paragraf kedua. ”Oleh kerana itu, bukanlah benar bahawa oleh kerana istilah 
bumiputera dan bukan bumiputera ini yang tidak ada di dalam perlembagaan adalah 
institutionalize menjadi satu fakta utama untuk memecah rakyat Malaysia sehingga 
sekarang timbul masalah Ahmad Ismail mengenai orang Tionghoa menumpang di Malaysia. 
Walhal satu generasi yang kedua dalam Malaysia, oleh kerana datuk beliau datang dari 
pada India. Khir Toyo, Menteri Besar Selangor first generation Malaysia, bapanya datang 
daripada Indonesia tapi Tun Tan Cheng Loke, Tun Siew Sin sudah enam, tujuh generasi di 
Malaysia dilihat sebagai orang penumpang. Taat setia mereka tidak dicabar bukan ini 
institutionalization?  

 Istilah bumiputera dan bukan bumiputera ini tidak sihat patut diberhentikan, sudah 
51 tahun kemerdekaan.” Ini yang saya pandang sebagai penting. “Bukankah masanya 
sudah sampai di masa semua rakyat Malaysia dilihat sebagai putera dan puteri bumi tanah 
air kita dan kita orang Melayu bukan Melayu, India, Kadazan, Iban mereka yang mundur di 
belakang perlu mendapat bantuan.” Ini yang dibuat oleh Yang Berhormat Ipoh Timur yang 
dipertikaikan oleh Yang Berhormat Pasir Salak. 

Dalam satu ucapan lagi selepas itu, Yang Berhormat Ipoh Timur menyebut lagi 
bahawa, “...Yang Berhormat mengelirukan Dewan yang mulia ini. Menyalahgunakan 
kedudukan bahawa saya ada menyoal, mencabar Perkara 153 dalam Perlembagaan. Saya 
tidak pernah buat begitu dan parti saya selama ini ada menyokong Perkara 153. Sebab itu 
ada dalam perkataan, rakyat setuju mengenai asas pembinaan negara...”, di muka 25, 
“...dengan sebenarnya kalau dirujuk kepada ucapan saya kali yang pertama di Februari 
atau Mac 1971, saya pun sudah jelas dengan terus terang bahawa parti DAP sokong 
Perkara 153. Apa yang tidak setuju ialah penyalahgunaan Perkara 153. Diguna bukan 
untuk menolong orang Melayu tetapi untuk menolong semua kaum Yang Berhormat. UMNO 
putera kaya raya yang hisap darah kaum orang Melayu, itulah Yang Berhormat.” Itu yang 
disebut oleh Yang Berhormat dikatakan mengelirukan. Jadi berbangkit dari itu Yang 
Berhormat Pasir Salak bangun, “...Terima kasih...”, di muka 24.  

“...Tuan Yang di-Pertua, terima kasih Tuan Yang di-Pertua dan Yang Berhormat 
Menteri. Saya mendengar tadi Ketua Pembangkang ada menyebut bahawa beliau tidak 



Jadi saya berjanji pada hari ini yang saya akan buat ruling pada hari ini di bawah Peraturan Mesyuarat 44 dan sebagaimana yang disebut dalam Peraturan Mesyuarat 44, terima kasih dua-dua Yang Berhormat Ipoh Timur dan Pasir Salak ada. Yang lain minta tolong diam sebagaimana yang tadi Speaker dah bagi tahu. Saya akan buat keputusan, keputusan boleh dibuat walaupun bukan hari yang sama, masa yang sama mengikut Peraturan Mesyuarat 44(4)- Sesuatu tindakan boleh diambil di bawah Peraturan ini walaupun perlakuan yang tidak senonoh, perbuatan menghina atau perbuatan terus tidak mengendahkan kuasa Pengerusi telah berlaku semasa dalam Jawatankuasa satu-satu Majlis. Makna, masa-masa yang lain. Yang Berhormat Pasir Salak pada muka 24 telah membantah berhubung dengan dikotomi yang dibangkitkan oleh Yang Berhormat Ipoh Timur. Jadi, saya juga telah membaca Hansard, apa yang disebut oleh Yang Berhormat Ipoh Timur sebelum itu, minta maaf, saya tukar cermin. Ini yang disebut oleh Yang Berhormat Ipoh Timur pada awal perbahasan; "Terima kasih Tuan Yang di-Pertua dan terima kasih Yang Berhormat Menteri. Adakah Yang Berhormat Menteri sedar bahawa penjelasan beliau tadi bahawa mengikut Perlembagaan kita ada dikotomi di antara bumiputera dengan bukan bumiputera. Sebab itu ada beberapa dasar yang bersusulan". #1150 "Ini adalah satu pendirian yang silap oleh kerana dalam Perlembagaan kita, tidak ada dikotomi antara bumiputera dengan bukan bumiputera. Istilah bumiputera dan non bumiputera langsung tidak timbul, tidak wujud dalam Perlembagaan. Artikel 153 sebut mengenai kedudukan khas orang Melayu dan juga bumiputera Sabah, Sarawak. Tidak ada sebut bumiputera dan non bumiputera.". Paragraf kedua. "Oleh kerana itu, bukanlah benar bahawa oleh kerana istilah bumiputera dan bukan bumiputera ini yang tidak ada di dalam perlembagaan adalah institutionalize menjadi satu fakta utama untuk memecah rakyat Malaysia sehingga sekarang timbul masalah Ahmad Ismail mengenai orang Tionghoa menumpang di Malaysia. Walhal satu generasi yang kedua dalam Malaysia, oleh kerana datuk beliau datang dari pada India. Khir Toyo, Menteri Besar Selangor first generation Malaysia, bapanya datang daripada Indonesia tapi Tun Tan Cheng Loke, Tun Siew Sin sudah enam, tujuh generasi di Malaysia dilihat sebagai orang penumpang. Taat setia mereka tidak dicabar bukan ini institutionalization?. Istilah bumiputera dan bukan bumiputera ini tidak sihat patut diberhentikan, sudah 51 tahun kemerdekaan." Ini yang saya pandang sebagai penting. "Bukankah masanya sudah sampai di masa semua rakyat Malaysia dilihat sebagai putera dan puteri bumi tanah air kita dan kita orang Melayu bukan Melayu, India, Kadazan, Iban mereka yang mundur di belakang perlu mendapat bantuan." Ini yang dibuat oleh Yang Berhormat Ipoh Timur yang dipertikaikan oleh Yang Berhormat Pasir Salak. Dalam satu ucapan lagi selepas itu, Yang Berhormat Ipoh Timur menyebut lagi bahawa, "...Yang Berhormat mengelirukan Dewan yang mulia ini. Menyalahgunakan kedudukan bahawa saya ada menyoal, mencabar Perkara 153 dalam Perlembagaan. Saya tidak pernah buat begitu dan parti saya selama ini ada menyokong Perkara 153. Sebab itu ada dalam perkataan, rakyat setuju mengenai asas pembinaan negara...", di muka 25, "...dengan sebenarnya kalau dirujuk kepada ucapan saya kali yang pertama di Februari atau Mac 1971, saya pun sudah jelas dengan terus terang bahawa parti DAP sokong Perkara 153. Apa yang tidak setuju ialah penyalahgunaan Perkara 153. Diguna bukan untuk menolong orang Melayu tetapi untuk menolong semua kaum Yang Berhormat. UMNO putera kaya raya yang hisap darah kaum orang Melayu, itulah Yang Berhormat." Itu yang disebut oleh Yang Berhormat dikatakan mengelirukan. Jadi berbangkit dari itu Yang Berhormat Pasir Salak bangun, "...Terima kasih...", di muka 24. "...Tuan Yang di-Pertua, terima kasih Tuan Yang di-Pertua dan Yang Berhormat Menteri. Saya mendengar tadi Ketua Pembangkang ada menyebut bahawa beliau tidak.